**Répcelak Város Önkormányzata Képviselő-testületének 4/2024.(III.1.) önkormányzati rendelete**

**az önkormányzati képviselők, a bizottsági elnökök és a bizottsági tagok tiszteletdíjának megállapításáról szóló 27/2021.(XI.26.) önkormányzati rendelete módosításáról**

Répcelak város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 35. § (1) bekezdés és a 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Az önkormányzati képviselők, a bizottsági elnökök és a bizottsági tagok tiszteletdíjának megállapításáról szóló 27/2021. (XI. 26.) önkormányzati rendelet 2. § (1)–(4) bekezdése helyébe a következő rendelkezések lépnek:

„(1) Az önkormányzati képviselő tiszteletdíja havi bruttó 92.000 forint.

(2) A bizottsági tag képviselő tiszteletdíja az (1) bekezdésben meghatározott összegen felül havi bruttó 42.500 forint. Ha az önkormányzati képviselő egyidejűleg több bizottságnak is tagja csak egy bizottsági tagság után állapítható meg részére tiszteletdíj.

(3) A bizottsági elnök tiszteletdíja az (1)-(2) bekezdésekben meghatározott összegeken felül havi bruttó 6.000 forint.

(4) A nem önkormányzati képviselő bizottsági tag tiszteletdíja havi bruttó 42.500 forint.”

**2. §**

Ez a rendelet 2024. március 5-én lép hatályba.

**3. §**

A képviselői tiszteletdíj mértékére vonatkozó rendelkezést 2024. március 1. napjától kell alkalmazni.

Répcelak, 2024. február 29.

Szabó József dr. Kiss Julianna

polgármester jegyző

Záradék: A rendelet kihirdetve: Répcelak, 2024. március 1-én.

dr. Kiss Julianna sk.

jegyző